ენ ბლითი

ენ მერი ბლითი (; დ. 16 აგვისტო, 1928) — ამერიკელი მსახიობი და მომღერალი. 1945 წლის მაიკლ კერტისის ფილმში მილდრედ პირსი-ში ვედას როლისთვის ნომინირებული იყო ოსკარზე საუკეთესო მეორეხარისხოვანი როლის შესრულებისთვის. ის ჰოლივუდის ოქროს ხანის ერთ-ერთი ცოცხალი ვარსკვლავია.

 ცხოვრება და კარიერა 

 ადრეული ცხოვრება 
ენ მერი ბლითი დაიბადა 1928 წლის 16 აგვისტოს კისკოს მთაში, ნიუ-იორკში. მას შემდეგ, რაც მამამ ოჯახი დატოვა, ის, მისი უფროსი და (დოროთი) და მათი დედა საცხოვრებლად გადავიდნენ ნიუ-იორკში, ისტ 31-ე ქუჩაზე, სადაც დედამისმა უთოზე მუშაობა დაიწყო."Anne Blyth on Personal Faith" , Guideposts, December 1952.

 Watch on the Rhine 
ბლითი ნიუ-იორკში, ბავშვების რადიო შოუში 6 წლის განმავლობაში მონაწილეობდა. როდესაც ის ცხრა წლის იყო, შეუერთდა ნიუ-იორკის ბავშვთა საოპერო კომპანიას.

მისი პირველი სამსახიობო როლი იყო ბროდვეიზე ლილიან ჰელმანის Watch on the Rhine-ში (1941 წლიდან 1942 წლამდე). ამ სპექტაკლში ითამაშა პოლ ლუკასის ქალიშვილის, ბაბეტის როლი. აღნიშნული პიესა სულ 378-ჯერ დაიდგა, რის შემდეგაც ენ ბლითმა ნიუ-იორკის დრამის კრიტიკოსების წრის ჯილდო მოიპოვა. აღნიშნული სპექტაკლი ლოს-ანჯელესის ბალტიმორის თეატრშიც დაიდგა. სპექტაკლის დროს ბლაიტს შესთავაზეს კონტრაქტი Universal Studios-თან.

 Universal Pictuers 
მისი დებიუტი კინოში შედგა 1944 წელს, დონალდ ო'კონორთან და პეგი რაიანთან ერთად თინეიჯერულ მიუზიკლში Chip Off the Old Block (1944). მას შემდეგ ითამაშა ორ მსგავს ფილმში: მხიარული მონაჰანი (1944) ო'კონორთან და რაიანთან ერთად, და Babes on Swing Street, (1944) სადაც ითამაშა რაიანთან ერთად. მეორეხარისხოვანი როლი ითამაშა უფრო დიდ ბიუჯეტურ ფილმში, ბოუერი ბროდვეიმდე (1944).

მოგვიანებით, მიიღო როლი ვედა პირსი, ჯოან კროუფორდის მზაკვრული, უმადური ქალიშვილი ითამაშა ფილმში, მილდრედ პირსი (1945). ამ როლმა განსაკუთრებით კარგი შეფასებები მიიღო და ასევე ნომინირდა  ოსკარზე საუკეთესო მეორეხარისხოვანი როლისთვის. ბლითი მხოლოდ 16 წლის იყო, როცა მაიკლ კერტისის ფილმში გადაიღეს. (ჯოან კროუფორდმა მოიგო საუკეთესო მსახიობი ქალის ჯილდო ამ ფილმისთვის).

მილდრედ პირსში თამაშის შემდეგ, ენ ბლითმა ზურგი მოიტეხა Blyth, Ann, "My Career Took a Toboggan Ride", in Peale, Norman Vincent (ed.) Faith Made Them Champions. Carmel, New York: Guideposts Associates, Inc., 1954, pp. 114–117. და ვერ შეძლო სრულად ესარგებლა ფილმის წარმატებით.

მალევე გამოჯანმრთელდა და გადაიღო ორი ფილმი მარკ ჰელინგერისთვის: Swell Guy (1946), სონი ტაფტსთან ერთად და უხეში ძალა (1947) ბერტ ლანკასტერთან ერთად. ამ დროს მამა გარდაეცვალა. მოგვიანებით, ითამაშა ფილმში, მკვლელი მაკკოი (1947) მიკი რუნისთან ერთად, რომელიც საკმაოდ წარმატებული ფილმი აღმოჩნდა.

Universal Pictures-ში დაბრუნებულმა ბლითმა ჩარლზ ბოიერთან და ჯესიკა ტენდისთან ერთად გადაიღო ფილმი, ქალის შურისძიება (1948). მას შემდეგ გადაიღეს რეგინა ჰაბარდის როლში ლილიან ჰელმანის ფილმში, ტყის სხვა ნაწილი (1948), რომელიც 1946 წლის პიესის ადაპტაციაა. ამის შემდეგ  უილიამ პაუელთან ერთად ბლიტმა ითამაშა ფილმში, მისტერ პიბოდი და ქალთევზა (1948). 1949 წელს ჰოვარდ დაფთან ერთად გადაიღეს ფილმში, რედ კანიონში.

გადაიღეს ფილმში Top o' the Morning (1949), სადაც თამაშობდა ბარი ფიცჯერალდის ქალიშვილს, რომელსაც რომანტიკული ურთიერთობა ბინგ კროსბთან  აქვს. ეს იყო პირველი შემთხვევა, როდესაც მსახიობს ეკრანზე სიმღერა მოუწია. რობერტ მონტგომერთან ერთად გადაიღეს ფილმში, ერთხელ კიდევ, ჩემო ძვირფასო (1949), რაც იმას ნიშნავს, რომ მას უნდა დაეტოვებინა ფილმის, უდაბნოს ლეგიონის გადაღებები. კომედიური როლი მოირგო რობერტ კამინგსთან ერთად, ფილმში, უფასო ყველასთვის (1949).

 პირადი ცხოვრება 
Motion Picture and Television Magazine- ის 1952 წლის დეკემბრის გამოცემაში, ბლითმა ინტერვიუში განაცხადა, რომ ის იყო რესპუბლიკელი და მხარი დაუჭირა დუაიტ დ. ეიზენჰაუერს საპრეზიდენტო არჩევნებში, 1952 წლის საპრეზიდენტო არჩევნების დროს.Motion Picture and Television Magazine, December 1952, page 28, Ideal Publishers

1953 წელს ენ ბლითმა იქორწინა მეან ჯეიმზ მაკნულტზე, მომღერალ დენი დეის ძმაზე. მათი მეჯვარეები იყვნენ მსახიობები ჯოან ლესლი, ჯეინ უიზერსი და ბეტი ლინი. წყვილმა რომის პაპისგან განსაკუთრებული ქება მიიღო. ქორწინების შემდეგ, ბლითმა შეწყვიტა ფილმებში თამაში, რათა ფოკუსირებულიყო ხუთი შვილის აღზრდაზე.

1955 წელს შეიარაღებული მამაკაცი, რომელიც მას წერილებს წერდა, ბლითის სახლთან დააკავეს.

1973 წელს მას და მაკნულტის, ორივე კათოლიკეს, მიენიჭა საპატიო წოდება წმინდა სამარხის ლედის და რაინდის ცერემონიაზე, რომელსაც ხელმძღვანელობდა კარდინალი ტერენს კუკი. მაკნალტი გარდაიცვალა 2007 წლის 13 მაისს, ლა-ჯოლაში, კალიფორნიაში, 89 წლის  ასაკში.

 ლიტერატურა 
 დაი, დევიდ. ბავშვები და ახალგაზრდა მსახიობები: მათი მთელი კარიერის ფილმოგრაფია, 1914–1985 წწ . ჯეფერსონი, ჩრდილოეთ კაროლინა: McFarland & Co., 1988, გვ. 22-23.

 რესურსები ინტერნეტში 
  ენ ბლითი



 ენ ბლითი "ქალთა საერთაშორისო ცენტრი" ბიოგრაფია და ახალი ფოტო
 ენ ბლითის ფოტოები

სქოლიო

კატეგორია:კალიფორნიელი რესპუბლიკელები
კატეგორია:XX საუკუნის ამერიკელი ქალი მომღერლები
კატეგორია:XX საუკუნის ამერიკელი მომღერლები
კატეგორია:Metro-Goldwyn-Mayer-ის კონტრაქტორები
კატეგორია:ტრადიციული პოპ-მუსიკის მომღერლები
კატეგორია:ამერიკელი სოპრანოები
კატეგორია:XX საუკუნის ამერიკელი ქალი მსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალი თეატრის მსახიობები
კატეგორია:ამერიკელი ქალი მიუზიკლების მსახიობები
კატეგორია:ამერიკელი ქალი კინომსახიობები
კატეგორია:ჰოლივუდის დიდების ხეივანი
კატეგორია:ცოცხალი ადამიანები